Тими миллии футболи Тоҷикистон

**Тими миллии футболи Тоҷикистон** — дастаи миллӣ, намояндаи кишвари Тоҷикистон дар мусобиқоти байнулмилалӣ ва Осиё аст, ки зер назари Федератсияи футболи Тоҷикистон фаъолият мекунад. Аз соли 1994 узви ФИФА ва КФО (AFC), инчунин узви АФОМ (FACA) мебошад. Барандаи Ҷоми даъвати AFC-2006, барандаи медали нуқраи Ҷоми даъвати AFC-2008 ва барандаи медали биринҷии Ҷоми даъвати AFC-2010 аст. Тибқи 19 январи соли 2026, мунтахаби Тоҷикистон дар раддабандии ҷаҳонии ФИФА дар байни 211 кишвари узви ФИФА дар ҷои 100-ум қарор дорад.

## Таърих
То нимаи соли 1991 Тоҷикистон дар ҳайати Иттиҳоди Шӯравӣ қарор дошт ва бинобар ин сабаб футболбозони тоҷикистонӣ мисли дигар ҷумҳуриҳои иттиҳодия дар ҳайати тими мунтахаби ИҶШС баромад менамуданд. Тими мунтахаби ҶШС Тоҷикистон соли 1930 ташкил ёфта, дар кулли мусобиқоти футболии Спартакиадаи тобистонаи халқҳои ИҶШС иштирок намудааст. Дар чемпионати футболи ИҶШС низ, бошгоҳҳои футболи Тоҷикистон он замон ширкат мекарданд.

Баъд аз фурӯпошии Иттиҳоди Шӯравӣ ва соҳибистиқлол шудани ҷумҳурии Тоҷикистон тими миллии Тоҷикистон аз нав ташкил шуд. Нахустин бозии расмии байналмилалияшро тими миллии Тоҷикистон бо тими миллии Ӯзбекистон (2:2) дар чаҳорчӯби Ҷоми миллатҳои Осиёи марказӣ - 1992 барпо намуд. Соли 1992 бо расман ба қайд гирифтани ин бозиҳо аз тарафи ФИФА, тими миллии Тоҷикистон ва чаҳор тими миллии дигари Осиёи марказӣ (Ӯзбекистон, Қазоқистон, Қирғизистон ва Туркманистон) бо бошгоҳҳояшон иҷозаи ширкат дар мусобиқотҳоеро пайдо карданд, ки таҳти сарпарастии ФИФА баргузор мешаванд. Пас аз даври дуввуми Ҷоми миллатҳои Осиёи марказӣ тими мунтахаби Тоҷикистон ба далели мушкилоти молӣ аз ширкат дар ин мусобиқот даст кашид.

Тими мунтахаби Тоҷикистон соли 1993 дар Ҷоми ЭКО 1993, дар шаҳри Теҳрон иштирок намуда, мақоми сеюмро касб намуд. 

Соли 1994 Тоҷикистон расман ба узвияти КФО ва ФИФА пазируфта шуда, узви комилҳуқуқи ин созмонҳои байналмилалии футбол гардид. Худи ҳамон сол мунтахаби Тоҷикистон бо тимҳои миллии Қазоқистон, Қирғизистон, Ӯзбекистон ва Туркманистон чаҳор бозӣ анҷом дод. Дар соли 1995 ба далели ҷанги дохилӣ ва тамом шудани буҷаи кишвар тими миллӣ натавонист бозиҳои худро баргузор кунад. Дар умум солҳои 90-ум ҷанги шаҳрвандӣ ва норасоии маблағ сабаби мунтазам бозӣ накардани тими миллии Тоҷикистон шуд.

Соли 1996 тими миллӣ дар даври интихобии Ҷоми Осиё-1996 бо тими миллии Ӯзбекистон ҳамагӣ ду бозӣ анҷом додааст. Бозии аввал, ки дар Душанбе баргузор шуд, бо ҳисоби бузург (4:0) ба нафъи тими Тоҷикистон хатм шуд. Дар бозии ҷавобӣ дар Тошканд тими миллии Ӯзбекистон бар Тоҷикистон бо ҳисоби (5:0) пирӯз шуд дастаи миллии моро аз роҳхат гирифтан ба Ҷоми Осиё, ки соли 1996 дар АМА баргузор шуда буд, бенасиб намуд. Дар солҳои 1997-1999 мунтахаби кишвар 15 бозӣ анҷом дода, дар 7 бозӣ ғалаба шудааст.

Дар солҳои 1992 то 1999 мунтахаби Тоҷикистон дар маҷмӯъ 23 бозӣ анҷом додааст, ки дар 9-тоаш ғалаба, 5 бозӣ мусовӣ ва дар 9 бозӣ мағлуб шудааст. Шумораи голҳо: 41—38.

## Дастовардҳо
* Акс:Cup_Winner.png Дорандаи Ҷоми даъвати КФО: 2006
* 15x15px Финалисти Ҷоми даъвати КФО: 2008
* 15x15px Барандаи медали биринҷии Ҷоми даъвати КФО: 2010

## Ҳайати феълӣ
*Омори бозигарон тибқи санаи 10-уми июни соли 2025 аст.*

*Дар 12 моҳи охир ба тими миллии Тоҷикистон бозигарони зерин барои ширкат дар бозиҳо даъват шудаанд:*

## Омор

### Бозиҳо

### Голҳо

## Мусобиқаҳои байналмилалӣ

### [[Ҷоми ҷаҳонии футбол|Чемпионати ҷаҳон]]

### [[Ҷоми Осиё]]

* *Дар давоми баргузории Ҷоми даъвати КФО 2010, соҳиби роҳхат ба Бозиҳои Осиё 2011 гардид.*

### [[Ҷоми даъвати КФО]]

* *Ин мусобиқот баъд аз соли 2014 бекор карда шуда, дигар баргузор намешавад*

### [[Бозиҳои Осиёӣ]]

* *Аз соли 2006 тими миллии ҷавонон вобаста ба муқаррароти олимпӣ иштирок мекунанд.*

## Ҳамаи мусобиқот

## Бозигарони машҳур

## Сармураббиён
[300px|thumb|[Никола Кавазович сармураббии тими миллии Тоҷикистон дар солҳои 2012—2013]]
[300px|thumb|[Петар Шегрт сармураббии тими миллии Тоҷикистон аз соли 2022 то 2024]]

## Варзишгоҳ

## Эзоҳ

## Пайвандҳо
* Дастаи миллии Тоҷикистон дар сомонаи ФИФА 
* Ҳамаи бозиҳои дастаи миллии Тоҷикистон аз соли 1992 инҷониб 

Гурӯҳ:Тимҳои миллии футбол
Гурӯҳ:Футбол дар Тоҷикистон
Гурӯҳ:Тими миллии футболи Тоҷикистон